|  |
| --- |
|  |
| Република Србија |
| **МИНИСТАРСТВО ЗА РАД,**  **ЗАПОШЉАВАЊЕ, БОРАЧКА И**  **СОЦИЈАЛНА ПИТАЊА** |
| Број: 404-02-11/6-4/2016-22 |
| Датум: 17.фебруар 2016. године  Немањина 22-26 |
| Б е о г р а д |

**ПОЈАШЊЕЊЕ (4) У ВЕЗИ ПРИПРЕМАЊА ПОНУДЕ – УСЛУГЕ**

**БАЊСКО И КЛИМАТСКО ЛЕЧЕЊЕ И ОПОРАВАК КОРИСНИКА У ОБЛАСТИ БОРАЧКО ИНВАЛИДСКЕ ЗАШТИТЕ, по партијама**

У поступку јавне набавке, услуге Бањско и климатско лечење и опоравак корисника у области борачко инвалидске заштите, по партијама ЈН бр. 6/2016, Министарству за рад, запошљавање, борачка и социјална питања, поднет je захтев за појашњење конкурсне документације.

У складу са одредбама чл. 63. ст. 3. и 4. Закона о јавним набавкама („Службени гласник РС“, бр.124/12, 14/2015 и 68/15), Министарство за рад, запошљавање, борачка и социјална питања на постављена питања, доставља следеће одговоре:

**ПИТАЊЕ:**

На страни 25. конкурсне документације образац структуре цене, да ли цена двокреветне собе подразумева као јединицу мере услугу б.о. дана за једну особу или целу двокреветну собу тј. за две особе?

**ОДГОВОР**:

Цена двокреветне собе подразумева као јединицу мере услугу **б.о. дана за** **једну ососбу**.

**ПИТАЊЕ:**

Да ли је потребна потврда из Вишег суда за организовани криминал и за правно лице и за законског заступника или само за правно лице?

**ОДГОВОР**:

**За Правна лица**: 1) Извод из казнене евиденције, односно уверењe основног суда на чијем подручју се налази седиште домаћег правног лица, односно седиште представништва или огранка страног правног лица, којим се потврђује да правно лице није осуђивано за кривична дела против привреде, кривична дела против животне средине, кривично дело примања или давања мита, кривично дело преваре; 2) Извод из казнене евиденције Посебног одељења за организовани криминал Вишег суда у Београду, којим се потврђује да правно лице није осуђивано за неко од кривичних дела организованог криминала;

**За законског заступника**: 3) Извод из казнене евиденције, односно уверење надлежне полицијске управе МУП-а, којим се потврђује да законски заступник понуђача није осуђиван за кривична дела против привреде, кривична дела против животне средине, кривично дело примања или давања мита, кривично дело преваре и неко од кривичних дела организованог криминала (захтев се може поднети према месту рођења или према месту пребивалишта законског заступника). Уколико понуђач има више законских заступника дужан је да достави доказ за сваког од њих.

|  |  |
| --- | --- |
|  | **ЗА КОМИСИЈУ ЗА ЈАВНУ НАБАВКУ**  **Милица Михаиловић, члан Комисије** |